पाएं अपने शहर की ताज़ा ख़बरें और फ्री ई-पेपरडाउनलोड करें
लेकसिटी उदयपुर से पिंकी सिटी जयपुर के बीच 1 मई काे शुरू होने वाली नियमित फ्लाइट पहले दिन शनिवार को यात्री नहीं मिलने से उड़ान नहीं भर पाई। अब सोमवार से महाराणा प्रताप एयरपोर्ट डबोक से जयपुर के सांगानेर एयरपोर्ट के बीच नियमित हवाई सेवा शुरू होने की पूरी उम्मीद है, क्योंकि एयरपोर्ट अथॉरिटी ऑफ इंडिया के जरिए इसका शिड्यूल जारी हुआ है। शिड्यूल के मुताबिक स्पाइस जेट की फ्लाइट जयपुर से राेज सुबह 6.05 बजे उड़ान भरेगी और 7.30 बजे उदयपुर पहुंचेगी।
उदयपुर से 7.50 बजे उड़ान भरकर 8.30 पर जयपुर हवाई अड्डा पहुंचेगी। जयपुर के लिए सेवा बहाल होने से उदयपुर संभाग के उद्योगपतियों, जनप्रतिनिधियों, अधिकारियों और संभागवासियों को सहूलियत होगी। कोरोना कंट्रोल के बाद घरेलू पर्यटन के लिए भी यह हवाई सेवा काफी मददगार साबित होगी। बता दें, पिछले साल भी कोरोना के कारण उदयपुर-जयपुर फ्लाइट 10 महीने बंद रही थी। उदयपुर से अहमदाबाद के लिए सप्ताह में तीन दिन फ्लाइट चलेगी। इसकी शुरुआत 4 मई काे होगी। अहमदाबाद से फ्लाइट दोपहर 12.25 उड़कर 1.35 पर उदयपुर एयरपोर्ट पहुंचेगी। उदयपुर से 2.05 पर उड़कर 3.20 पर अहमदाबाद पहुंचेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn